b"\n_START_ARTICLE_\nLa Sala (Sant Mateu de Bages)\n_START_SECTION_\nDescripci\xc3\xb3\n_START_PARAGRAPH_\nEs tracta d'un casal fortificat situat a la vessant est d'un tur\xc3\xb3, a l'extrem llevant\xc3\xad del terme. \xc3\x89s un edifici de planta quadrada amb espitlleres a la part baixa. La porta d'acc\xc3\xa9s, situada en un dels extrems de la fa\xc3\xa7ana, \xc3\xa9s de mig punt adovellada. Les obertures a l'exterior s\xc3\xb3n escasses. El per\xc3\xadmetre de la domus, juntament amb l'esgl\xc3\xa9sia de Santa Maria de la Sala, estava tancat mitjan\xc3\xa7ant una muralla.\n_START_SECTION_\nHist\xc3\xb2ria\n_START_PARAGRAPH_\nSant Mateu de Bages -municipi que engloba La Sala-fou, durant segles, un domini dels senyors de Boixadors i, en la part religiosa, del bisbat de Vic i deganat de Manresa. El seu actual terme municipal compr\xc3\xa8n diversos motius castellers -tals com Coaner, Les Planes, Salo, Mei\xc3\xa0, Claret i Castell tallat- no pas sempre desenvolupats igualment respecte al proc\xc3\xa9s hist\xc3\xb2ric._NEWLINE_Aquesta casa \xc3\xa9s una antiga domus documentada des del segle XII, la qual no ha perdut la seva fesomia de fortificaci\xc3\xb3 malgrat haver funcionat com a masia a partir del segle XVII."